Þá á nefndin sérstaklega að skoða hvort fjárfestingarleiðin hafi verið notuð til peningaþvættis . Allir þingmenn Pírata , Samfylkingar og Viðreisnar hafa sameiginlega lagt fram þingsályktunartillögu um að skipuð verði þriggja manna rannsóknarnefnd af Alþingi til að rannsaka hina svokölluðu fjárfestingarleið Seðlabanka Íslands . Í tillögunni er farið fram á að nefndin geri grein fyrir því hvaðan fjármagnið sem flutt var til landsins með fjárfestingarleiðinni kom , hvaða einstaklingar eða félög voru skráð fyrir fjármagninu sem flutt var til landsins , hvernig fénu sem flutt var inn til landsins var varið og hver áhrif þess voru á íslenskt efnahagslíf . Rétt að óháður aðili rannsaki , ekki bara Seðlabankinn sjálfur Í greinargerð með tillögunni segir að fjárfestingarleiðin hafi verið gagnrýnd af ýmsum ástæðum , en telja verði sérstaklega mikilvægt í ljósi umræðu um aflandseignir og skattaundanskot á síðustu misserum að leitast verði við að rannsaka og fjalla um hvort fjárfestingarleiðin hafi stuðlað að því að fjármagn vegna skattaundanskota , sem geymt var í skjóli á aflandseyjum , hafi verið fært til landsins í gegnum fjárfestingarleiðina með afslætti . Í svari fjármála - og efnahagsráðherra við fyrirspurn Björns Levís Gunnarssonar , þingmanns Pírata , á Alþingi hafi til að mynda komið fram að ekki væri hægt að útiloka að í einhverjum tilvikum hafi ekki verið farið í einu og öllu að ákvæðum fjárfestingarleiðarinnar . Auglýsing Þar er enn fremur vísað í skýrslu sem Seðlabanki Íslands lét sjálfur vinna um framkvæmd fjárfestingarleiðarinnar og annarra gjaldeyrisútboða á árunum 2011 og 2015 , og birt var í ágúst síðastliðnum og sagt að í þeirri skýrslu kunni einhver svör að liggja við þeim spurningum sem skipun rannsóknarnefndar á að svara . „ Seðlabankinn var síðan í hlutverki milligönguaðila sem gerði viðskiptin möguleg . Auglýsing Ef þeir sem komu með þennan gjaldeyri til Íslands hefðu skipt þeim á opinberu gengi Seðlabankans , líkt og venjulegt fólk þarf að gera , hefðu þeir fengið um 157 milljarða króna fyrir hann . Alls fengu þessir aðilar 72 milljarða króna fyrir þann gjaldeyri sem þeir skiptu í íslenskar krónur samkvæmt skilmálum útboða fjárfestingarleiðarinnar . Afslátturinn , eða virðisaukningin , sem þeir fengu með þessu umfram það ef þeir hefðu skipt gjaldeyrinum á skráðu gengi Seðlabankans er um 17 milljarðar króna . Auglýsing Á meðal annarra sem nýttu sér fjárfestingarleiðina var til að mynda félag í eigu Samherja , sem hefur verið mikið í sviðsljósinu undanfarna daga . Rannsókn vegna undanskota á lokastigi Kjarninn greindi frá því í lok síðustu viku að skattrannsóknarstjóri hafi um nokkurt skeið haft eitt mál tengt einstaklingi sem nýtti sér fjárfestingarleið Seðlabanka Íslands til formlegrar rannsóknar . Meðferð þess máls er langt komin og ákvörðun um refsimeðferð verður tekin á næstu dögum eða örfáu vikum . Ef við þá skoðun vaknar grunur um skattsvik ber að tilkynna skattrannsóknarstjóra þar um sem tekur ákvörðun um framhald málsins . Það hefur að minnsta kosti ekki enn verið gert . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .